PK จ่อเพิ่มทุนใน “พัฒน์กล เทรดดิ้ง” เป็น 30 ลบ. จากเดิม 3 ลบ.
PK จะเพิ่มทุนใน “พัฒน์กล เทรดดิ้ง” โดยจะเพิ่มทุนเป็น 30 ล้านบาท จากเดิม 3 ล้านบาท โดยออกหุ้นใหม่ 2.7 แสนหุ้น พาร์หุ้นละ 100 บาท ใช้เสริมสภาพคล่อง-ลดค่าใช้จ่ายดบ.-ปลดภาระหนี้สิน
3 ก.ย. 2558

บริษัท พัฒน์กล จำกัด (มหาชน) หรือ PK ระบุว่า ที่ประชุมคณะกรรมการบริษัท อนุมัติให้เพิ่มทุนจดทะเบียนในบริษัท พัฒน์กล เทรดดิ้ง จำกัด ซึ่งเป็นบริษัทย่อยที่ถือหุ้นอยู่ 99.98% โดยจะเพิ่มทุนเป็น 30 ล้านบาท จากเดิม 3 ล้านบาท โดยออกหุ้นใหม่ 2.7 แสนหุ้น พาร์หุ้นละ 100 บาท ซึ่งบริษัทจะจองซื้อหุ้นเพิ่มทุนตามสัดส่วนการถือหุ้น รวมทั้งจะจองซื้อหุ้นเกินสัดส่วนการถือหุ้นด้วย หากผู้ถือหุ้นรายอื่นปฏิเสธที่จะจองซื้อหุ้นเพิ่มทุนตามสัดส่วนการถือหุ้น
ทั้งนี้ การเพิ่มทุนดังกล่าวมีวัตถุประสงค์เพื่อเพิ่มสภาพคล่องของเงินหมุนเวียน ลดค่าใช้จ่ายดอกเบี้ยด้วยการปรับโครงสร้างทุน และปลดภาระหนี้สินที่มีกับบริษัท โดยบริษัทจะเข้าถือหุ้นเพิ่มทุนทั้งหมดของบริษัทย่อย โดยเงินจากการเพิ่มทุนจะใช้ส่วนใหญ่เพื่อชำระคืนเงินกู้ยืมให้แก่บริษัท จึงไม่มีผลกระทบต่อกระแสเงินสดของบริษัทแต่อย่างใด